Í gjárkvøldið stutt fyri klokkan níggju, boðaði ein maður løgregluni frá, at hann hevði rent á eina ær á landsvegnum við Hvítanes.

Bilurin fekk eitt sindur av skaða, og sambært manninum var ærin ikki til at bjarga, so hann gjørdi av at avlíva hana.

Vakthavandi á politistøðini sigur við Portalin, at talan er um ein mann, sum hevði skil fyri seyði.

Eigarin er kunnaður um hendingina.